CELEX: 32012R0357
Language: lt
Date: 2012-04-24 00:00:00
Title: 2012 m. balandžio 24 d. Komisijos įgyvendinimo reglamentas (ES) Nr. 357/2012, kuriuo iš dalies keičiamas Įgyvendinimo reglamentas (ES) Nr. 29/2012 dėl prekybos alyvuogių aliejumi standartų

25.4.2012   
            
            
               LT
            
            
               Europos Sąjungos oficialusis leidinys
            
            
               L 113/5
            
         KOMISIJOS ĮGYVENDINIMO REGLAMENTAS (ES) Nr. 357/2012
   2012 m. balandžio 24 d.
   kuriuo iš dalies keičiamas Įgyvendinimo reglamentas (ES) Nr. 29/2012 dėl prekybos alyvuogių aliejumi standartų
   EUROPOS KOMISIJA,
   atsižvelgdama į Europos Sąjungos steigimo sutartį,
   atsižvelgdama į 2007 m. spalio 22 d. Tarybos reglamentą (EB) Nr. Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (1), ypač į jo 113 straipsnio 1 dalies a punktą ir jo 121 straipsnio pirmos pastraipos a punktą kartu su 4 straipsniu,
   kadangi:
   
               (1)
            
            
               2012 m. sausio 13 d. Komisijos įgyvendinimo reglamente (ES) Nr. 29/2012 dėl prekybos alyvuogių aliejumi standartų (2), kuris yra Komisijos reglamento (EB) Nr. 1019/2002 (3) kodifikuota redakcija, nuorodos į Bendriją, naudotos Reglamento (EB) Nr. 1019/2002 4 straipsnyje su kilmės vietos nuorodomis buvo pakeistos nuorodomis į Sąjungą. Įgyvendinimo reglamento (ES) Nr. 29/2012 12 straipsnio 2 dalyje numatyta, kad produktais, kurie buvo teisėtai pagaminti ir paženklinti etiketėmis Sąjungoje ar teisėtai importuoti į Sąjungą ir išleisti į apyvartą iki 2012 m. liepos 1 d., gali būti prekiaujama tol, kol bus sunaudotos visos atsargos. Viena vertus, šis pereinamasis laikotarpis yra pernelyg trumpas, kita vertus, toje nuostatoje minimas terminas „teisėtai“ kelia painiavą dėl perėjimo nuo Reglamento (EB) Nr. 1019/2002 prie Reglamento (ES) Nr. 29/2012;
            
         
               (2)
            
            
               kad būtų galima naudoti etiketes su nuoroda „Bendrija“ ilgiau, reikėtų numatyti, kad produktais, kurie buvo pagaminti ir paženklinti etiketėmis Sąjungoje ar importuoti į Sąjungą ir išleisti į apyvartą remiantis Reglamentu (EB) Nr. 1019/2002 iki 2013 m. sausio 1 d., gali būti prekiaujama tol, kol bus sunaudotos visos atsargos;
            
         
               (3)
            
            
               todėl Įgyvendinimo reglamentas (ES) Nr. 29/2012 turėtų būti atitinkamai iš dalies pakeistas;
            
         
               (4)
            
            
               šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 29/2012 12 straipsnio 2 dalis pakeičiama šiuo tekstu:
   
      „2.   Produktais, kurie buvo pagaminti ir paženklinti etiketėmis Sąjungoje ar importuoti į Sąjungą ir išleisti į apyvartą remiantis Reglamentu (EB) Nr. 1019/2002 iki 2013 m. sausio 1 d., gali būti prekiaujama tol, kol bus sunaudotos visos atsargos.“
   
   2 straipsnis
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. balandžio 24 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 299, 2007 11 16, p. 1.
   
      (2)  OL L 12, 2012 1 14, p. 14.
   
      (3)  OL L 155, 2002 6 14, p. 27.